Diari Oficial de la Generalitat Valenciana


Sumari del DOGV 8506, del 14-03-2019 (2019/1844)

Notificació de la sentència dictada en el procediment de modificació de mesures número 322/2018.
------------------------------------------------------------------------------------------------

### Dades del document

Número de DOGV
:   8506

Data del DOGV
:   14-03-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/1844


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de modificació de mesures número 322/2018. [2019/1844]  
De: Gabriela Elena Álvarez Minhot.  
Procuradora: Ana Isabel Serna Nieva.  
Contra: Christian Omar Borgarelli.  
  
En aquest procediment de modificació de mesures seguit a instàncies de Gabriela Elena Álvarez Minhot contra Christian Omar Borgarelli, sent magistrat jutge José María Cutillas Torns i lletrada de l'Administració de justícia Vicenta María Casañ Arandiga, s'ha dictat el dia 22 de febrer de 2019 una sentència que té la part dispositiva que literalment és com segueix:  
  
«Dispositiva  
Estime la demanda plantejada per Gabriela Elena Álvarez Minhot, representada per la procuradora dels tribunals, Ana Isabel Serna Nieva i assistida de la lletrada Cristina Boix García, contra Christian Omar Borgarelli, declarat en situació de rebel·lia processal, i amb l'assistència del Ministeri Fiscal, dispose les mesures definitives següents derivades del cessament de la convivència entre les parts:  
S'atorga a la mare demandant l'exercici exclusiu de la pàtria potestat sobre la menor, A.  
Se suspén el règim de visites en favor del pare. I això, sense perjudici que tal règim puga instaurar-se a instàncies del pare sempre que s'acredite que amb aquest se satisfà l'interés del menor, instauració de visites aquesta que haurà de demanar en el procediment oportú de modificació de mesures (art 775 de la LEC).  
Pel que fa a les costes processals, atesa la declaració de rebel·lia del demandat, la matèria objecte del procediment que ens ocupa i el criteri mantingut per la Secció Desena de l'Audiència Provincial de València sobre el particular, no pertoca verificar especial imposició d'aquestes.  
  
Aquesta és la meua sentència que, de conformitat amb el que disposen els articles 265 i 266 de la Llei orgànica del poder judicial, s'ha d'anotar en el llibre corresponent i de la qual cal deixar un testimoniatge en les actuacions originals, i serà notificada a les parts, fent-los saber que en contra es podrà interposar, en aquest jutjat, un recurs d'apel·lació dins dels vint dies següents a la notificació corresponent, amb la constitució prèvia d'un depòsit de 50 euros en el compte de depòsits i consignacions d'aquest jutjat en l'entitat Banco Santander, SA (disposició addicional 15a, LO 1/2009).  
Ho pronuncie, mane i firme.»  
  
I atés que el demandat, Christian Omar Borgarelli, es troba en parador ignorat, expedisc aquest edicte a fi que li valga de notificació de forma deguda per mitjà de la publicació corresponent en el Diari Oficial de la Generalitat Valenciana.  
  
València, 22 de febrer de 2019.- La lletrada de l'Administració de justícia: Vicenta María Casañ Arandiga.